CELEX: 62017CN0123
Language: sk
Date: 2017-03-10 00:00:00
Title: Vec C-123/17: Návrh na začatie prejudiciálneho konania, ktorý podal Bundesverwaltungsgericht (Nemecko) 10. marca 2017 – Nefiye Yön/Landeshauptstadt Stuttgart

25.9.2017   
            
            
               SK
            
            
               Úradný vestník Európskej únie
            
            
               C 318/2
            
         Návrh na začatie prejudiciálneho konania, ktorý podal Bundesverwaltungsgericht (Nemecko) 10. marca 2017 – Nefiye Yön/Landeshauptstadt Stuttgart
   (Vec C-123/17)
   (2017/C 318/02)
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Bundesverwaltungsgericht
   
      Účastníci konania pred vnútroštátnym súdom
   
   
      Žalobkyňa: Nefiye Yön
   
      Žalovaný: Landeshauptstadt Stuttgart
   
      Prejudiciálne otázky
   
   
               1.
            
            
               Bola doložka o zachovaní statusu quo podľa článku 7 rozhodnutia Asociačnej rady č. 2/76 úplne nahradená článkom 13 rozhodnutia Asociačnej rady č. 1/80 alebo treba zákonnosť nových obmedzení voľného pohybu pracovníkov, ktoré boli zavedené od nadobudnutia účinnosti rozhodnutia Asociačnej rady č. 2/76 do uplatniteľnosti článku 13 rozhodnutia Asociačnej rady č. 1/80, naďalej posudzovať podľa článku 7 rozhodnutia Asociačnej rady č. 2/76?
            
         
               2.
            
            
               Keď na prvú otázku treba odpovedať v tom zmysle, že článok 7 rozhodnutia Asociačnej rady č. 2/76 nebol celkom zrušený: Treba judikatúru Súdneho dvora Európskej únie k článku 13 rozhodnutia Asociačnej rady č. 1/80 v plnom rozsahu preniesť aj na uplatnenie článku 7 rozhodnutia Asociačnej rady č. 2/76, dôsledkom čoho bude, že článok 7 rozhodnutia Asociačnej rady č. 2/76 v zásade zahŕňa aj vnútroštátnu úpravu, ktorá bola zavedená s účinnosťou od 5. októbra 1980 a podľa ktorej nasledovanie manžela, tureckého pracovníka, závisí od vydania vnútroštátneho víza?
            
         
               3.
            
            
               Je zavedenie takej vnútroštátnej úpravy odôvodnené naliehavým dôvodom verejného záujmu, predovšetkým cieľom účinnej kontroly prisťahovalcov a riadenia migračných tokov, keď sa prostredníctvom doložky pre prípad tvrdosti zákona (tzv. Härtefallklausel) prihliada na mimoriadne okolnosti konkrétneho prípadu?